21. ΝΟΜΟΘΕΤ. ΔΙΑΤΑΓΜΑ υπ’ αριθ. 451 της 21/30 Οκτ. 1947 Περί καταργήσεως διατάξεως του Α.Ν. υπ’ αριθ. 1488/1938 «περί οργανώσεως των Διοικητικών Υπηρεσιών του Υπουργείου των Εσωτερικών». «Άρθρον μόνον.-1.Το άρθρ. 70 του Α.Ν. υπ’ αριθ. 1488/1938 «περί οργανώσεως των Διοικητικών Υπηρεσιών του Υπουργείου των Εσωτερικών» καταργείται διατηρουμένων εν ισχύϊ των διατάξεων των άρθρ. 13 και 27 του Α.Ν. 1959/1939, ως ετροποποιήθησαν υπό των άρθρ. 7 και 14 του Ν.Δ. 1571/1942. 2.Οι δυνάμει του καταργουμένου, ως άνω άρθρου κατά το τρέχον έτος, απολυθέντες τηρουμένων των κατά την προηγουμένην παράγραφον διατηρουμένων διατάξεων επανέρχονται εις την υπηρεσίαν των, άνευ άλλης διατυπώσεως τοποθετούμενοι εις κενάς ομοιοβάθμους θέσεις, άνευ ουδενός δικαιώματος λήψεως αποδοχών κατά το από της απολύσεως μέχρι της επανατοποθετήσεώς των διάστημα. Τα ανωτέρω άρθρα του Α.Ν. 1959/1939 περί αδειών των πολιτικών δημοσίων υπαλλήλων κλπ. αντικατεστάθησαν δια των σχετικών διατάξεων του Δημοσιοϋπαλληλικού Κώδικος. 